Shannaras sverd

Shannaras sverd (originaltittel: The Sword of Shannara) er en amerikansk fantasy-roman skrevet av Terry Brooks. Den ble utgitt i New York i 1977 og var den var den første av all Shannara-bøkene som ble gitt ut, etterfulgt av Shannaras alvestener og Shannaras sang. 
Terry Brooks hentet sin inspirasjon fra Ringenes Herre skrevet av Tolkien og historisk eventyrfiksjon, og begynte på Shannaras sverd i 1967. Han brukte syv år på fullføre, mye fordi han studerte jus og rettslære samtidig. 

Det var den første fantasy-boken noensinne som havnet på toppen av The New York Times sin bestselgerliste.

Handling 
Handlingen finner sted cirka 2 000 år etter de "store krigene": et kjernefysisk Holocaust som har ødelagt det aller meste av jordkloden. Disse krigene forandret planetens geografi, og utslettet de aller fleste mennesker på planeten. Bare noen få spor etter teknologiske gjenstander eksisterer fremdeles. Men det aller meste av avanserte teknologi har forlengst gått tapt, men magi har blitt gjen-oppdaget. I løpet av denne tiden går menneskeheten gjennom en mutasjon til en rekke forskjellige raser: Menn, dverger, nisser eller troll, alle oppkalt etter skapninger fra "eldgamle" myter. 

Også alver begynner å dukke opp igjen, etter å ha levd i tilbaketrukkethet og gjemt seg i århundrer. 1 000 år før bokens handling samler en alv ved navn Galaphile alle menneskene som fremdeles sitter på kunnskap om den gamle verden til Paranor i forsøk på å bringe fred og orden til samfunnet igjen. De kaller seg First Druid Council. Men Brona, en korrupt Druid, og hans tilhengere reiser og tar Ildatch med seg. To og et halvt århundre etter den første krigen, returnerer Brona som Warlock Lord, nå med Skull Bearers som sine tjenere.

Karakterer 
 Shea Ohmsford, hovedpersonen. Flicks adopterte bror, og den eneste gjenværende etterkommer etter Jerle Shannara. Shea må finne et eldgammelt magisk sverd, Shannara-sverdet, og bruke det til å ødelegge bokens viktigste antagonist, Warlock Lord.
 Flick Ohmsford, broren til Shea. Han hjelper Shea med å unnslippe Shady Vale, og hjelper til i søken etter sverdet.
 Menion Leah, en venn av Shea og prinsen. Han guider Shea og Flick til Culhaven, etter flukten fra Shady Vale og Skull Bearer.
 Skyggen av Bremen, den avdøde faren til Allanon. Han bor i en innsjø som kalles for Hadeshorn, like utenfor Hall of Kings.
 Allanon. En Druid som har levd i rundt 400 år gjennom bruk av Druid Sleep. Han veileder gruppen i deres søken etter å finne sverdet, og blir beskrevet som en parallell til trollmannen Merlin fra Arthur-legenden.
 Balinor Buckhannah. Kronprinsen i Callahorn. Han forlot hovedstaden Tyrsis etter en kamp med sin vanvittige bror, Palance. Når Balinor kom tilbake, ble han kastet i et fangehull av den sinnssyke broren sin.
 Hendel, en dverg-kriger. 
 Eventine Elessedil, alvenes konge. Han ble tatt til fange av en hær bestående av gnomer og troll.
 Durin Elessedil. Den eldre broren til Dayel, og fetter til King Eventine. Han var en del av ekspedisjonen som forsøkte å finne igjen sverdet.
 Dayel Elessedil, den yngre broren til Durin, og fetter til King Eventine. Han var også en del av ekspedisjonen som var på leting etter sverdet.
 Stenmin. En forræder av Callahorn, som deretter arbeider for Warlock Lord.
 Palance Buckhannah. Broren til Balinor Buckhannah, og en prins av Callahorn. Han ble sinnssyk som et resultat av narkotika som ble gitt til ham av Stenmin.
 Panamon Creel, en svindler som reddet Shea fra en gruppe nisser.
 Keltset Mallicos. Panamons stumme følgesvenn. Han er stum som et resultat av Warlock Lord.
 Brona, tidligere druide, og romanens viktigste antagonist.
 Skull Bearers som ofret deres menneskelighet for å bli Warlock Lords mest pålitelige tjenere. De flyr helst om natten.
 Shirl Ravenlock. Datteren til en eldste i styrerådet i Kern, og en etterkommer av kongelig blod. Hun ble kidnappet av Stenmin, men blir reddet av Menion Leah.
 Orl Fane, en "Gollum-lignende" gnom som også ønsker seg sverdet.
 King of the Silver River, en skapning som ofte kommer til hjelp for reisende i nød.

Fantastiske romaner
Bøker fra 1977